Document ID: 32005R0949

KOMISJONI MÄÄRUS (EÜ) nr 949/2005,
22. juuni 2005,
millega kuulutatakse lõppenuks pakkumismenetlus kolmandatest riikidest Hispaaniasse imporditava sorgo tollimaksu vähendamiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artikli 12 lõiget 1,
ning arvestades järgmist:
(1)
Vastavalt ühenduse rahvusvahelistele kohustustele mitmepoolsete läbirääkimiste Uruguai voorus (2) on vaja luua tingimused teatud koguse sorgo importimiseks Hispaaniasse.
(2)
Komisjoni 26. juuli 1995. aasta määrusega (EÜ) nr 1839/95, millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta, (3) nähakse ette teatud artiklis 2 mainitud asendustoodete raamatupidamisarvestus, et pidada kinni kvootidega kehtestatud kogustest.
(3)
Komisjoni määrusega (EÜ) nr 2275/2004 (4) kuulutati välja pakkumismenetlus kolmandatest riikidest Hispaaniasse imporditava sorgo tollimaksu vähendamiseks.
(4)
Kuna määruse (EÜ) nr 1839/95 artikliga 1 ettenähtud kogus on saavutatud, tuleb pakkumismenetlus lõpetada ja tunnistada määrus (EÜ) nr 2275/2004 kehtetuks.
(5)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Pakkumismenetlus tollimaksu vähendamiseks, millele viidatakse määruse (EÜ) nr 1784/2003 artikli 10 lõikes 2 ning mis kuulutati välja määrusega (EÜ) nr 2275/2004, on lõppenud.
2. Määrus (EÜ) nr 2275/2004 tunnistatakse kehtetuks.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. juuni 2005

Labels: 3
15
17
18